b"\n_START_ARTICLE_\nPecos\n_START_SECTION_\nIme\n_START_PARAGRAPH_\nIme Pecos dolazi iz P'e'-a-ku', Keresan naziva za njihov pueblo. Njegove varijante nalazimo kod Santa Ana Indijanaca koji glasi P\xc3\xa9ahko i kod Laguna Peakun\xc3\xad. Paego je jo\xc5\xa1 jedan Keresan naziv za pueblo. Pleme Pecos Keresi su nazivali Paequiu ili Paequiuala. Indijanci Jemez, njihovi prvi srodnici imali su naziv P'a-qu-l\xc3\xa1h. Naziv Aqiu poznavali su i Jemezi i Pecosi a nejgova je vjerojatna varijanta i stari nazivi Acuy\xc3\xa9 i Cicuy\xc3\xa9, koje nalazimo po starim \xc5\xa1panjolskim izvorima. Pecosi su svoj pueblo nazivali i K'ok'-o-ro-t'u'-yu. Ostali nazivi su: Hioku\xc3\xb6'k (Isleta); Los Angeles ( misionarski naziv) koji u punom crkvenom obliku glasi Nuestra Senora de los Angeles de Porci\xc3\xbancula.\n_START_SECTION_\nPovijest\n_START_PARAGRAPH_\nPecosi prema tradiciji potje\xc4\x8du sa nekog mjesta na sjeveru, no dolaskom ranih \xc5\xa1panjolskih putnika, Coronado (1540), i kasnije Espejo (1583), Casta\xc3\xb1o de Sosa (1590-91) i O\xc3\xb1ate (1598) oni \xc5\xbeive u podru\xc4\x8dju Pecosa u Novom Meksiku. pokr\xc5\xa1tavanje zapo\xc4\x8dinje desetih godina 17. stolje\xc4\x87a. Nakon Pueblo ustanka (1680-1696) u kojemu su aktivno sudjelovali napast \xc4\x87e ih \xc5\xa0panjolci pod vodstvom Vargasa. U ovom napadu 84 ih je poubijano a 361 je zarobljen i preseljen u Santa Fe. Samim po\xc4\x8detkom 18. stolje\xc4\x87a (1700.) Pecosi stradavaju od napada Comanche Indijanaca. Godine 1782. Koman\xc4\x8di ponovno napadaju na Pecose, a u ovom napadu gotovo svi su poubijani, a dio ih je poumirao od raznih epidemija, tako da je 1838 tek ne\xc5\xa1to pre\xc5\xbeivjelih (17) na\xc5\xa1lo skloni\xc5\xa1te kod Jemez Indijanaca._NEWLINE_Rana populacija Pecosa oznosila je izme\xc4\x91u 2,000 i 2,500, prema Coronadu (1540). Za 1690. godinu procjenjen im je broj na 2,000; 599 (1760; uklju\xc4\x8duju\xc4\x87i Galisteo); 104 (1805.); 17 (1838.); 10 (1910).\n_START_SECTION_\nEtnografija\n_START_PARAGRAPH_\nPecosi pripadaju kulturi Jugozapada, to\xc4\x8dnije kulturi puebala. \xc5\xbdivjeli su u vi\xc5\xa1ekatnim nastambama (4 i 5 pet katova) ra\xc4\x91enim od \xc4\x87erpi\xc4\x8da. Ove ku\xc4\x87e nisu imala vrata. U njih se ulazilo kao i kod drugih puebala, preko drvenih ljestava, koje su se nakon upotrebe povla\xc4\x8dile za sobom, zbog mogu\xc4\x87eg upada ratobornih lutaju\xc4\x87ih plja\xc4\x8dka\xc5\xa1kih skupina._NEWLINE_Bavili se uzgojem tipi\xc4\x8dnih indijanskih kultura, kukuruza, tikava i graha, \xc4\x8dija su se polja nalazila du\xc5\xbe Glorietta Creeka._NEWLINE_Mlade neudane djevojke hodale su potpuno gole sve do svoje udaje."